CELEX: 62015FN0065
Language: sl
Date: 2015-04-23 00:00:00
Title: Zadeva F-65/15: Tožba, vložena 23. aprila 2015 – ZZ/UUNT

6.7.2015   
            
            
               SL
            
            
               Uradni list Evropske unije
            
            
               C 221/29
            
         Tožba, vložena 23. aprila 2015 – ZZ/UUNT
   (Zadeva F-65/15)
   (2015/C 221/40)
   Jezik postopka: nemščina
   
      Stranki
   
   
      Tožeča stranka: ZZ (zastopnik: H. Tettenborn, odvetnik)
   
      Tožena stranka: Urad za usklajevanje na notranjem trgu (znamke in modeli) (UUNT)
   
      Predmet in opis spora
   
   Razveljavitev odločbe tožene stranke z dne 4. junija 2014 o odpovedi pogodbe o zaposlitvi tožeči stranki, v skladu s klavzulo te pogodbe.
   
      Predlogi tožeče stranke
   
   Tožeča stranka predlaga,
   
               —
            
            
               razveljavitev odločitve UUNT, vsebovane v dopisu z dne 4. junija 2014, da se odpove pogodbo o začasni zaposlitvi tožeče stranke pri UUNT z odpovednim rokom šestih mesecev, ki začne teči po izteku veljavnosti rezervnega seznama izbornega postopka EPSO OHIM/AST/02/13;
            
         
               —
            
            
               naložitev UUNT, da tožeči stranki plača nadomestilo za utrpljeno nepremoženjsko škodo, v primerni višini po presoji Sodišča za uslužbence, zaradi odločitve UUNT, navedene v prvem tožbenem razlogu;
            
         
               —
            
            
               v primeru, če bi bila izdana sodba, oziroma bi bil ta postopek pravnomočno zaključen po prekinitvi pogodbe o zaposlitvi tožeče stranke s strani UUNT: UUNT naj se naloži, da tožečo stranko v celoti ponovno vključi v službo, ob tem, da se ji priznajo karierna napredovanja, ki bi jih dosegla, če bi delala nepretrgoma, ter nadomestilo nastale materialne škode, zlasti z izplačilom vseh zaostalih plačil ter nadomestila za premoženjsko škodo, nastalo zaradi nezakonitega ravnanja UUNT (zmanjšano za znesek prejetega nadomestila za brezposelnost);
            
         
               —
            
            
               podredno, v primeru, da iz pravnih ali dejanskih razlogov v obstoječi situaciji tožeča stranka ne bi bila ponovno sprejeta v delovno razmerje in/ali ne bi bila še naprej zaposlena pod dosedanjimi pogoji, naj se UUNT naloži, da tožeči stranki nadomesti škodo, nastalo zaradi nezakonitega prenehanja njene dejavnosti, v višini razlike med dejansko pričakovanim dohodkom, v primerjavi z dohodkom, ki bi ga tožeča stranka prejela, če bi pogodba še naprej veljala, ob upoštevanju pokojninskih prejemkov in drugih pravic;
            
         
               —
            
            
               naložitev plačila stroškov UUNT.